

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มิถุนายน 2564

เรื่อง ประกาศขยายระยะเวลาการดำเนินการคัดเลือกรางวัลของคุรุสภา ประจำปี 2564

เรียน ผู้ว่าราชการจังหวัด ทุกจังหวัด (ตามบัญชีแนบท้าย)สะเกษ

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท 0816.3/ว 676 .ลงวันที่ 31 มีนาคม 2564

สิ่งที่ส่งมาด้วย สำเนาหนังสือสำนักงานเลขาธิการคุรุสภา ด่วนที่สุด ที่ ศธ 5104.3/1620 .ลงวันที่ 21 พฤษภาคม 2564 .จำนวน 1 ฉบับ

ตามที่กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครอง ส่วนท้องถิ่นที่จัดการศึกษา ประชาสัมพันธ์ประกาศคณะกรรมการมาตรฐานวิชาชีพให้ผู้ประกอบวิชาชีพ ทางการศึกษาในสังกัดทราบ และให้ผู้ประกอบวิชาชีพผู้มีสิทธิเสนอผลงานหรือเสนอชื่อจัดทำแบบรายงานประวัติและผลงานจัดส่งไปยังหน่วยคัดเลือกที่กำหนดตามประกาศ ภายในวันที่ 15 พฤษภาคม 2564 นั้น

กรมส่งเสริมการปกครองท้องถิ่นได้รับแจ้งจากสำนักงานเลขาธิการคุรุสภา เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ในปัจจุบันมีการแพร่ระบาดอย่างกว้างขวางและมีความรุนแรงมากขึ้น ประกอบกับกระทรวงศึกษาธิการประกาศเลื่อนเปิดภาคเรียนที่ 1/2564 จึงได้ขยายระยะเวลาการดำเนินการคัดเลือกรางวัลของคุรุสภา ประจำปี 2564 จำนวน 5 รางวัล ประกอบด้วย รางวัลครูภาษาไทยดีเด่นฯ รางวัลครูภาษาฝรั่งเศสดีเด่นฯ รางวัลคุรุสภา รางวัลครูผู้สอนดีเด่น และรางวัลคุรุสดุดี โดยให้ผู้ประกอบวิชาชีพทางการศึกษาผู้มีสิทธิเสนอผลงานหรือได้รับการเสนอชื่อ เสนอแบบรายงานประวัติและผลงานไปยังหน่วยคัดเลือก ตามประกาศภายในวันที่ 21 มิถุนายน 2564 ในการนี้ ขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาประชาสัมพันธ์การขยายระยะเวลาการดำเนินการคัดเลือกรางวัลของคุรุสภา ประจำปี 2564 ให้ผู้ประกอบวิชาชีพทางการศึกษาในสังกัดทราบ รายละเอียดปรากฏตามสิ่งที่ส่งมาด้วย ทั้งนี้ สามารถดาวน์โหลดสิ่งที่ส่งมาด้วยได้ทางเว็บไซต์ www.dla.go.th หัวข้อ “หนังสือราชการ” หรือ QR Code ที่ปรากฏท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ



(นายประยูร รัตนเสนีย์)

อธิบดีกรมส่งเสริมการปกครองท้องถิ่น

QR Code สิ่งที่ส่งมาด้วย



รอง อสถ..................................

ผอ.กศ. ....................................

ผอ.กง.สศ. ..............................

หน.ฝ.กศ. ...............................

จนท. .......................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐21-3 ต่อ 211

โทรสาร 0-2241-9021-3 ต่อ 218

QR Code สิ่งที่ส่งมาด้วย